Document ID: 31999R0866

Uredba Komisije (ES) št. 866/1999
z dne 26. aprila 1999
o dovolitvi novih dodatkov in nove uporabe dodatkov v krmi
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Direktivo 1999/20/ES [2], in zlasti člena 3 in člena 9j Direktive,
(1) ker Direktiva 70/524/EGS določa, da se lahko dovolijo novi dodatki ali nova uporaba dodatkov ob upoštevanju znanstvenega in tehničnega napredka;
(2) ker Direktiva Sveta 93/113/ES z dne 14. decembra 1993 o uporabi in trženju encimov, mikroorganizmov in njihovih pripravkov v prehrani živali [3], kakor je bila nazadnje spremenjena z Direktivo 97/40/ES [4], z odstopanjem od Direktive 70/524/EGS, daje pravico državam članicam, da začasno dovolijo uporabo in trženje encimov, mikroorganizmov in njihovih pripravkov;
(3) ker se je ob pregledu spisov, ki so jih predložile države članice v skladu s členom 3 Direktive 93/113/ES izkazalo, da je mogoče začasno dovoliti določeno število pripravkov, ki spadajo v skupine encimov in mikroorganizmov;
(4) ker je Znanstveni odbor za prehrano živali dal ugodno mnenje glede neškodljivosti teh pripravkov;
(5) ker so ukrepi, predvideni s to uredbo, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Pripravki, ki spadajo v skupino "encimi" in so navedeni v Prilogi I k tej uredbi, se lahko dovolijo v skladu z Direktivo 70/524/EGS kot dodatki v prehrani živali pod pogoji, določenimi v tej prilogi.
Člen 2
Pripravki, ki spadajo v skupino "mikroorganizmi" in so navedeni v Prilogi II k tej uredbi, se lahko dovolijo v skladu z Direktivo 70/524/EGS kot dodatki v prehrani živali pod pogoji, določenimi v tej prilogi.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Uporablja se od 1. julija 1999.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. aprila 1999

Labels: 0
3
17
6